open-index/open-wikipedia-markdown huggingface dataset:
Վիկտոր Սիբիլև

**Վիկտոր Սիբիլև** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1980) և Ռուսաստանի ԱԳՆ դիվանագիտական ակադեմիան (1993)։ Դիվանագիտական գործունեությամբ սկսել է զբաղվել 1980 թվականից։ Տիրապետում է անգլերեն, գերմաներեն, ֆրանսերեն, չեխերեն և սլովակերեն լեզուներին։ Պատմական գիտությունների թեկնածու։

* 1981-1985 թվականներին՝ Բռնոյում (Չեխոսլովակիա) ԽՍՀՄ գլխավոր հյուպատոսության աշխատակից։
* 1987-1991 թվականներին՝ Չեխոսլովակիայում ԽՍՀՄ դեսպանատան աշխատակից։
* 1995-1999 թվականներին՝ Շվեյցարիայում Ռուսաստանի դեսպանատան աշխատակից։
* 2000-2003 թվականներին՝ Ռուսաստանի արտաքին գործերի նախարարի տեղակալի քարտուղարության պետ։
* 2003-2008 թվականներին՝ Բռնոյում (Չեխիա) Ռուսաստանի գլխավոր հյուպատոս։
* 2009-2014 թվականներին՝ արտերկրում ՌԴ ԱԳՆ հայրենակիցների հետ աշխատանքի դեպարտամենտի տնօրենի տեղակալ։
* 2014 թվականի օգոստոսի 6-ից՝ Բոտսվանայում Ռուսաստանի արտակարգ և լիազոր դեսպան։  Հավատարմագրերն հանձնվել են 2014 թվականի սեպտեմբերի 29-ին։

Ամուսնացած է, ունի չափահաս որդի և դուստր։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2006 թվականի մարտի 30)
* 1-ին դասի արտակարգ և լիազոր դեսպանորդ (2016 թվականի հուլիսի 8)
* Արտակարգ և լիազոր դեսպան (2019 թվականի հունիսի 11)

## Ծանոթագրություններ

## Արտաքին հղումներ
* Դեսպանի էջը Բոտսվանում Ռուսաստանի դեսպանատան կայքում
* Կենսագրությունը Ռուսաստանի ԱԳՆ կայքում

Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Կատեգորիա:Ռուս դիվանագետներ
Եվա Դիքսոն

**Եվա Դիքսոն** ( ),  շվեդացի ճանապարհորդուհի, օդաչու, ավտոմրցարշավորդ և գրող։ Առաջին կինը,  որը մեքենայով հատել է Սահարա անապատը։

## Կենսագրություն
Եվա Դիքսոնը եղել է Ալբերտ Լինդստրոմի, որը զբաղվում էր ձիաբուծությամբ, և Մարիա Լինդստրոմի աղջիկը։

20 տարեկանում Եվան ամուսնանացել է ավտոմրցաշավորդ Օլոֆ Դիքսոնի հետ, բայց 7 տարի անց ամուսնալուծվել։ Ամուսնալուծության պատճառն այն էր, որ Օլոֆը դեմ էր նրա ճանապարհորդություններին։

Եվայի ճանապարհորդությունները գրավեցին հանրության ուշադրությունը։ Նա իր փորձի մասին մի քանի գիրք և ճանապարհորդական ուղեցույցներ հրատարակեց։ Ճանապարհորդությունների համար Եվան գումար էր վաստակում՝ գրազ գալով բարձրաշխարհիկ  հարուստ մարդկանց հետ։

1932 թվականին նա գրազ է եկել և  մեքենայով անցել է Նայրոբիից մինչև Ստոկհոլմ՝ դառնալով առաջին կինը, որը մեքենայով կարողացել է հաղթահարել ամբողջ Սահարա անապատը։
left|thumb|270px|Եվա Դիքսոնը շվեդացի գրող,լրագրող, ճանապարհորդ Սվեն Հեդինի հետ:
1932 թվականին Եվան ծանոթացել է բարոն Բլիքսենի հետ, որը եղել էր գրող Կարեն Բլիքսենի նախկին ամուսինը։ Նրանց սիրային կապը սկսվել է Քենիայից։ Այնտեղ էլ՝ Քենիայում, 1932 թվականին Եվան մասնակցել է  տարբեր գիտարշավների։ Իսկ հաջորդ տարի նրանք Բլիքսենի հետ ուղևորվել են  Եթովպիա, որտեղ Դիքսոնը՝ որպես շվեդական թերթի (The Weekly Journal) ռազմական թղթակից, գրել է եթովպական ճգնաժամի մասին։ Եթովպիայից նրանք վերադարձել են  Քենիա՝ ջորիների վրա նստած անցնելով 2000 կիլոմետր։

1936 թվականին նրանք ամուսնացել են։ Եվան և Բլիքսենը իրենց մեղրամիսն անց կացրին զբոսանավում՝ լողալով Կուբայի մոտակայքում և Բահամյան կղզիներում՝ Էռնեստ Հեմինգուեյի և Մարթա Ջելհորնի ընկերակցությամբ։

1937 թվականի հունիսի 3-ին Դիքսոնը ուղևորվել է ճանապարհորդության Ստոկհոլմից դեպի Պեկին՝ նպատակադրվելով իրականցանել իր վաղեմի երազանքը և դառնալ առաջին մարդը, որը միայնակ կարողացել է մեքենայով հաղթահարել մետաքսի ճանապարհը։ Նա միայնակ շրջանցել է Գերմանիան, Լեհաստանը, Ռումինիան, Թուրքիան, Սիրիան և Իրանը։ Երբ Եվան հասավ Աֆղանստան, նրան խորհուրդ տվեցին անցնել Հնդկաստանով, որովհետև նրա նախընտրած ճանապարհը  կնոջ համար համարվում էր շատ վտանգավոր։ Հասնելով մինչև Կալկաթա (քաղաք Հնդկաստանում, Գանգեսի դելտայում)՝ Եվան անսպասելի հիվանդացավ։ Հիվանդանոցում նրան բուժում էին մկնդեղով, որից նրա վիճակը ավելի վատացավ։ Կալկաթայում նրա դրամական միջոցները սպառվում էին։ Իսկ երբ Դիքսոնը  լսեց Ճապոնա-չինական պատերազմի մասին լուրը, հասկացավ, որ իրեն չի հաջողվի հասնել նպատակակետին։ Անտեսելով հիվանդությունը՝ նա վճռեց նորից վերադառնալ Եվրոպա։ Նրան հաջողվեց հասնել մինչև Բաղդադ (այդ ժամանակ նրա ճանապարհորդության տևողությունը արդեն 9 ամիս էր), որի ճանապարհներին նա կորցրեց ղեկի վերահսկողությունը և վթարի ենթարկվեց։ Հենց այդ վայրում էլ Եվա Դիքսոնը մահացավ։

## Ծանոթագրություններ

## Գրականություն
* Populär Historia, 23 januari, 2009: ''Äventyraren Eva Dickson''Archived 20 February 2014 at the Wayback Machine. (in Swedish)
* Äventyraren Eva Dickson | Populär Historia".
* Lena Wisaeus & Ann Bjerke: *Eva Dickson — ett bedårande barn av sin tid* (2000)
* Gunnela Edelstam, 20 januari 2012: ''Eva Dickson, en äventyrare''

Կատեգորիա:Ավտոճանապարհային վթարներից զոհվածներ
Կատեգորիա:Կին օդաչուներ
Կատեգորիա:Շվեդ ավտոարշավորդներ
Կատեգորիա:Շվեդ գրողներ
Կատեգորիա:Շվեդ ճանապարհորդներ
Իգոր Պոպով

**Իգոր Պոպով** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1976)։ Դիվանագիտական գործունեությամբ սկսել է զբաղվել 1981 թվականից։

* 2000-2005 թվականներին՝ ՌԴ ԱԳՆ ԱՊՀ երկրների առաջին դեպարտամենտի տնօրենի տեղակալ։
* 2005 թվականի հուլիսի 15-ից-2010 թվականի հունիսի 17-ը՝ Մոզամբիկում Ռուսաստանի Դաշնության արտակարգ և լիազոր դեսպան։
* 2006 թվականի հունիսի 1-ից-2010 թվականի հունիսի 17-ը՝ Սվազիլենդում Ռուսաստանի Դաշնության արտակարգ և լիազոր դեսպան՝ համատեղության կարգով։

2010 թվականի հունիսի 18-ից՝ ՌԴ ԱԳՆ հատուկ հանձնարարություններով դեսպան։

## Պարգևներ
«Հայրենիքին մատուցած ծառայությունների համար» 2-րդ աստիճանի շքանշան (2002 թվականի սեպտեմբերի 21)՝ *երկարամյա բեղմնավոր աշխատանքի և Ռուսաստանի Դաշնության արտաքին քաղաքական կուրսի անցկացմանը ակտիվ մասնակցելու համար*։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2004 թվականի մայիսի 6)
* 1-ին դասի արտակարգ և լիազոր դեսպանորդ (2009 թվականի սեպտեմբերի 18)
* Արտակարգ և լիազոր դեսպան (2013 թվականի ապրիլի 9)

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Գազանճյան

**Գազանճյան**, հայկական ազգանուն։

## Ազգանունը կրողներ
* Ատրինե Գազանճյան (1904-?), դերասանուհի, մամուլի թղթակից։
* Արլեն Գազանճյան (1907-2001), երգչուհի։
* Արշակ Ավետիսի Գազանճյան (1935), գրող։
* Գառնիկ Գազանճյան (1886-1915), անասնաբույժ։
* Գարեգին Գազանճյան (20-րդ դար), հոգևոր գործիչ։
* Գևորգ Ն. Գազանճյան, թղթակից։
* Եղիա Գազանճյան (1909-1950-ական թթ.), դերասան, կինոռեժիսոր։
* Զուլալ Գազանճյան (1936-2009), գրականագետ։
* Լևոն Ա. Գազանճյան (?-20-րդ դար), գրող։
* Հարություն Գառնիկի Գազանճյան (20-րդ դար), գրող։ 
* Հովհաննես Գազանճյան (1870-1915), լեզվաբան, գրականագետ, բժշկական գիտելիքների քարոզիչ։
* Հրանտ Գազանճյան, նկարիչ, ճարտարապետ։
* Մ. Ս. Գազանճյան (19-րդ դար-?), թղթակից։
* Նորմա Ռուելի Գազանճյան (1928), երգչուհի։
* Վ. Գազանճյան (20-րդ դար), երաժշտագետ։
* Վահե Գազանճյան (1912), նկարիչ։
* Վարուժան Գազանճյան (20-րդ դար), մշակութային գործիչ։
* Տրդատ Գազանճյան (1892-1966), լրագրող։
* Փառեն Գազանճյան (20-րդ դար), բանաստեղծ։

## Տես նաև
* Ղազանչյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Գրիգոր Առաքելյան (երաժիշտ)

**Գրիգոր Աշոտի Առաքելյան** (), հայ երաժիշտ, կոմպոզիտոր, թավջութակահար, քեմանիահար «Օշական» համույթի հիմնադիր և ղեկավար։

## Կենսագրություն
Գրիգոր Առաքելյանը ծնվել է 1963 թվականի հունիսի 15-ին Երևանում։ 1975-1980 թվականներին սովորել է Սայաթ-Նովայի անվան երաժշտական դպրոցում։ Այնուհետև ուսումը շարունակել և ավարտել է Երևանի կոնսերվատորիայի կոմպոզիցիայի և թավջութակի բաժինները։ Ավարտելուց հետո նա իր գործունեությունը շարունակել է հայ հոգևոր և ժողովրդական երաժշտության ժանրերում։ Գրիգոր Առաքելյանի մշակումները և ստեղծագործությունները հնչում են տարբեր երկրներում՝ բազմաթիվ հայկական համույթների կատարմամբ։

Ստեղծագործելով բացառապես կոմիտասյան երաժշտական լեզվամտածողությամբ, առաջնորդվելով հին հայկական երաժշտական համակարգով ստեղծել է բազմաթիվ մշակումներ եւ ստեղծագործություններ երգչախմբի, ժողովրդական եւ դասական նվագարանների համար։ 

1993թ. հայ անվանի վինագործ Մարտին Երիցյանի օգնությամբ ստեղծել է հայ նվագարանի մի նոր տեսակ՝ թավ քեմանի, կամ հայկական վիոլա, որն ունի հայ հոգեւոր երաժշտությանը բնորոշ ինքնատիպ հնչողություն։ Այս նվագարանով աշխարհի հայտնի բեմերում հնչել են մեր միջնադարյան երաժշտության այնպիսի գոհարներ, ինչպիսին են՝ Նարեկացու "Գոհար վար" եւ"Աչքն ծով" տաղերի մշակումները, Մաշտոցի Ապաշխարութեան շարականները եւ այլն։

2005թ. հիմնել է հայ միջնադարյան երաժշտության "Օշակա" համույթը։ Այն  մեծ ճանաչում ստացավ Եվրոպայի հնագույն երաժշտության սիրահարների շրջանակներում, ունենալով բաձառիկ ելույթներ Փարիզի "Ռադիո-Ֆրան"-ում, Մոնակոյի կենտրոնական տաճարում, Մարսելի "Լա Մաժոր" տաճարի բացմանը, Թորոնէ, Պոնտուազ, Շտիմենֆեստիվալ փառատոններում։

Համագործակցում է աշխարհի տարբեր նվագախմբերի և երգչախմբերի հետ որպես դիրիժոր և մենակատար (Նիդերլանդներ, Գերմանիա, Կանադա, ԱՄՆ, Հայաստան, Ֆրանսիա, Լեհաստան, Պորտուգալ)։

## Ծանոթագրություններ

## Արտաքին հղումներ
*Գրիգոր Առաքելյան

Կատեգորիա:1963 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Երաժիշտներ այբբենական կարգով
Կատեգորիա:Երևան քաղաքում ծնվածներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ երաժիշտներ
Կատեգորիա:Հայ թավջութակահարներ
Կատեգորիա:Հայ կոմպոզիտորներ
Կատեգորիա:Հունիսի 15 ծնունդներ
Գնդային եռանկյուն

աջից|մինի|251x251փքս|Սֆերիկ եռանկյուն
**Գնդային եռանկյուն**, սֆերայի (գնդի) մակերեևույթին գտնվող երկրաչափական մարմին, կազմված երեք կետից և երեք մեծ շրջանների աղեղներից, որոնք միացված են զույգ առ զույգ։ Սֆերայի մակերևույթի երեք մեծ շրջանները մեկ կետում չեն հատվում և կազմում են 8 **գնդային եռանկյուններ**։

Գնդային եռանկայն տարրերի միջև առնչություններն ուսումնասիրում է գնդային եռանկյունաչափությունը։

Գնդային եռանկյան կողմը հաշվվում է կենտրոնական անկյան վրա հիմնված մեծությամբ։ Եռանկյան անկյունը չափվում է այն երկնիստ անկյան չափով, որի նիստերի վրա ընկած են անկյան կողմերը։ Այն գնդային եռանկյունը, որի բոլոր կողմերը փոքր են մեծ կիսաշրջանից, իսկ անկյունները փոքր են Π-ից, կոչվում են էյլերյան եռանկյուններ։ Հաջորդիվ կուսումնասիրվեն են էյլերյան եռանկյունները։
աջից|մինի|200x200փքս|Գնդային եռանկյունները առաջանում են երեք մեծ շրջանների հատումից:
աջից|մինի|200x200փքս|Գնդային եռանկյան անկյունները
աջից|մինի|200x200փքս|''A'B'C' բևեռային եռանկյուն''

## Հատկություններ
* Եռանկյունների հավասարության երեք հայտանիշներից բացի, այս եռնկունների համար կա նաև չորրորդ հայտանիշը։ Եռանկյունները հավասար են, եթե հավասար են նրանց երեք համապատասխան անկյունները։ Էվկլիդեսյան երկրաչափության մեջ այդպիսի եռանկյունները նման են։ Գնդային երկրաչափության մեջ նմանության գործակիցը միշտ հավասար է մեկի, այդ պատճառով նրանում չկան նման, բայց իրար ոչ հավասար պատկերներ։
* Տրված (ᐃABC) եռանյան համար բևեռային է կոչվում (ᐃA'B'C')  այնպիսի եռանկյունը, որի  A', B', C' գագաթները հանդիսանում են համապատասխանաբար BC, CA, AB կողմերի բևեռները, և  A և A', B և B', C և C' կետերը ընկած են համապատասխանաբար BC, CA, AB կողմերի նկատմամբ նույն կողմում։
** Ցանկացած բևեռային եռանկյան համար տեղի ունի․ K' = \pi - k ;  k' = \pi - K , որտեղ անկյունը՝   K = \alpha, \beta, \gamma  և կողմը՝  k = a, b, c .
** Գնդային եռանկյունը, որի բոլոր անկյունները ուղիղ են, բևեռային է ինքը իրեն։
* Գնդային եռանկյան կողմերի համար տեղի ունի հետևյալ եռանկյան անհավասարությունը․ Ամեն մի կողմը փոքր է մյուս երկուսի գումարից և մեծ նրանց տարբերությունից։
* a+b+c երեք կողմերի գումարը միշտ փոքր է  2 \pi։
** 2\pi - (a+b+c)մեծությունը կոչվում է **գնդային պակասորդ**։
* Գնդային եռանկյան անկյունների  s = \alpha + \beta + \gamma գումարը միշտ փոքր է 3 \pi և մեծ   \pi։
**s- \pi = \varepsilon մեծությունը կոչվում է **գնդային ավելցուկ** կամ **գնդային էքսցես** (խախտում)։
** Մակերեսը որոշվում է հետևյալ բանաձևով  S=R^2 \varepsilon = R^2 (\alpha + \beta + \gamma - \pi)։ Մակերեսի գնդային ավելցուկին համեմատական լինելը պայմանավորված է մակերևույթի երեք երկանկյուններով պատված լինելով, որոնք կազմում են գնդային եռանկյուն։
* Եթե գնդային եռանկյան երեք անկյուններից հանենք երկուսը, կստանանք \pi-ց փոքր անկյուն։
* Ի տարբերություն հարթ եռանկյան, գնդայինը կարող է ունենալ երկու կամ երեք՝ ուղիղ կամ բութ անկյուն։

## Ծանոթագրություններ

## Գրականություն
*  (§1. Сферическая геометрия.)
* 

## Արտաքին հղումներ
* Краткий справочник по сферической тригонометрии
* Статья на Wolfram MathWorld http://mathworld.wolfram.com/SphericalTriangle.html

Կատեգորիա:Գնդային երկրաչափություն
Կատեգորիա:Գունդ
Կատեգորիա:Երկրաչափություն
Չեբոտարյան

**Չեբոտարյան**, հայկական ազգանուն։

## Ազգանունը կրողներ
* Գայանե Մովսեսի Չեբոտարյան (1918-1998), կոմպոզիտոր, դաշնակահարուհի, երաժշտագետ, մանկավարժ։
* Հարություն Գևորգի Չեբոտարյան (1885-1958), ֆիզիկոս։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Հայկազ Ասլանյան

**Հայկազ (Հայկ) Գաբրիելի Ասլանյան** (), հայ գիտնական, փիլիսոփա, փիլիսոփայական գիտությունների դոկտոր (1966), պրոֆեսոր (1967)։ ՀԽՍՀ գիտության վաստակավոր գործիչ։

## Կենսագրություն
Հայկազ Ասլանյանը ծնվել է 1903 թվականի մայիսի 1-ին Երևանի նահանգի Սուրմալու գավառի Կողբ գյուղում։ 1915 թվականի Հայոց ցեղասպանության հետևանքով ընտանիքի հետ միասին գաղթել է Երևան։ Ավելի ուշ, զրկվելով ծնողներից՝ քրոջ հետ տեղափոխվել է Էջմիածնի որբանոց։

1923-1926 թվականներին Հայկազ Ասլանյանը սովորել է Անդրկովկասի կոմունիստական համալսարանում, իսկ արդեն 1926-1929 թվականներին՝ նույն համալսարանի ասպիրանտուրայում։ 1929-1931 թվականներին դասախոսել է Թիֆլիսի բարձրագույն ուսումնական հաստատություններում։

1931-1953 թվականներին ղեկավարել է Երևանի անասնաբուժական-անասնաբուծական ինստիտուտի, Երևանի ռուսական մանկավարժական ինստիտուտի, Երևանի պետական համալսարանի և ՀԿԿ Կենտկոմին առընթեր հանրապետական կուսակցական դպրոցի փիլիսոփայության ամբիոնները։ Հայրենական մեծ պատերազմի տարիներին ղեկավարել է «Կոմունիստ» և «Սովետական Հայաստան» թերթերի պրոպագանդայի բաժինը։ 1944-1948 և 1956-1969 թվականներին նա ղեկավարել է ՀԽՍՀ ԳԱ փիլիսոփայության, ապա՝ փիլիսոփայության և իրավունքի բաժանմունքը։ 1958-1961 թվականներին եղել է ՀԽՍՀ ԳԱ «Տեղեկագիր» հանդեսի խմբագիր։

1969-1978 թվականներին եղել է ՀԽՍՀ ԳԱ փիլիսոփայության և իրավունքի ինստիտուտի պատմական մատերիալիզմի և գիտական կոմունիզմի բաժնի վարիչ։

Վախճանվել է 1980 թվականի հոկտեմբերի 6-ին Երևանում։

## Գիտական գործունեություն
1966 թվականին Հայկազ Ասլանյանը պաշտպանել է դոկտորական ատենախոսություն, իսկ արդեն 1967 թվականին նրան շնորհվել է պրոֆեսորի կոչում։ Հայկազ Ասլանյանը հեղինակել է ավելի քան 50 գիտական աշխատություններ։ 1963 թվականին Ասլանյանն արժանացել է ՀԽՍՀ գիտության վաստակավոր գործչի կոչման։ Պարգևատրվել է ՀԽՍՀ Գերագույն խորհրդի պատվոգրերով։

## Երկեր
* ՍՄԿԿ XXIV համագումարը և արդի գաղափարախոսական պայքարը, 1972, տիտղթ. (Հ. Գ. Ասլանյան)։
* Դիալեկտիկական մատերալիզմ, 1930, տիտղթ. (Հ. Ասլանյան)։
* Идея прогресса в буржуазной философии истории, 1965, т.л. (Г. Асланян), конц. (Асланян Гайк Габриелович).

## Ծանոթագրություններ

Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Հայ փիլիսոփաներ
Կատեգորիա:Փիլիսոփայական գիտությունների դոկտորներ
Արամ Առաքելյան (այլ կիրառումներ)

**Արամ Առաքելյան** անուն-ազգանունը կարող է վերաբերել՝

* Արամ Հմայակի Առաքելյան (1945), մաթեմատիկոս։
* Արամ Առաքելյան (1870-1933), լրագրող, մանկավարժ։
* Արամ Արշակի Առաքելյան (1924, Արմավիր, Հայաստան), հայ մանկավարժ։ Հայրենական մեծ պատերազմի մասնակից։

## Ծանոթագրություններ
Ասաթիանի

**Ասաթիանի** (), վրացական ազգանուն։

## Ազգանունը կրողներ
* Գեորգի Ասաթիանի (1914-1977), կինոռեժիսոր, կինոօպերատոր։
* Թինա Լևանի Ասաթիանի (1918-2011), ֆիզիկոս։ 
* Լադո Մելիքսեդեկի Ասաթիանի (1917-1943), գրող։
* Մալխազ Ասաթիանի (1981), վրացի ֆուտբոլիստ։
* Միխեիլ Ասաթիանի (1882-1938), հոգեբույժ։
* Վլադիմիր Ասաթիանի (1901-1972), կենսաքիմիկոս։

## Ծանոթագրություններ

Կատեգորիա:Վրացական ազգանուններ
Կատեգորիա:Ազգանուններ այբբենական կարգով
Օմարսկա

**Օմարսկա** (), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Պրիեդոր շրջանում։ Տեղակայված է Պրիեդոր քաղաքից 20 կմ հարավ-արևելք և Բանյա Լուկա քաղաքից 30 կմ հյուսիս-արևմուտք։

## Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 3230 մարդ։

Համայնքի բնակչության էթնիկական կազմը՝

## Ծանոթագրություններ

Կատեգորիա:Բոսնիա և Հերցեգովինայի քաղաքներ
Ժեպչե

thumb|270px|Ժեպչե քաղաքի կենտրոն

**Ժեպչե** (), քաղաք Բոսնիա և Հերցեգովինայի կենտրոնական հատվածում։ Համանուն համայնքի վարչական կենտրոնն է։ Տեղակայված է Դոբոյ և Զենիցա համայնքների միջև։ Քաղաքի միջով անցնում է Մ-17 մայրուղին, նաև հոսում է Բոսնա գետը։ Վարչականորեն գտնվում է Բոսնիա և Հերցեգովինայի Դաշնության Զենիցկո Դոբոյսկի կանտոնում։

## Բնակչություն
### Համայնք

#### 1971 թվական
* Ընդամենը - 16,906 (100 %)
* Բոսնիացիներ - 7,531 (44,54 %)
* Խորվաթներ - 7,174 (42,43 %)
* Սերբեր - 2,028 (11,99 %)
* Այլազգիներ - 117 (0,71 %)

#### 1981 թվական
* Ընդամենը - 19,754 (100 %)
* Բոսնիացիներ - 8,769 (44,39 %)
* Խորվաթներ - 7,813 (39,55 %)
* Սերբեր - 2,004 (10,14 %)
* Այլազգիներ - 235 (1,20 %)

#### 1991 թվական
* Ընդամենը - 22,840 (100 %)
* Բոսնիացիներ- 10,780 (47,20 %)
* Խորվաթներ - 9,081 (39,76 %)
* Սերբեր - 2,289 (10,02 %)
* Այլազգիներ - 159 (0,70 %)

### Քաղաք
#### 1971 թվական
* Ընդամենը - 3,209 (100 %)
* Բոսնիացիներ - 2,242 (69,87 %)
* Խորվաթներ - 637 (19,85 %)
* Սերբեր - 227 (7,07 %)
* Այլազգիներ - 70 (2,18 %)

#### 1991 թվական
* Ընդամենը - 5,550 (100 %)
* Բոսնիացիներ - 3,373 (60,77 %)
* Խորվաթներ - 1,448 (26,09 %)
* Սերբեր - 267 (4,81 %)
* Այլազգիներ - 89 (1,60 %)

## Պատկերասրահ


Պատկեր:Zepce_002.jpg

Պատկեր:Zepce_004.jpg
Պատկեր:Zepce_005.jpg
Պատկեր:Zepce_006.jpg
Պատկեր:Zepce_007.jpg


## Ծանոթագրություններ

Կատեգորիա:1458 թվականին հիմնադրված բնակավայրեր
Կատեգորիա:Բոսնիա և Հերցեգովինայի քաղաքներ
Միքենո լեռ

**Միքենո լեռ**, քնած հրաբխային ծագման լեռ Կոնգոյի Դեմոկրատական Հանրապետությունում Վիրունգա լեռնաշղթայում։ Նյիրագոնգո, Նյամուրագիրա, Կարիսիմբի և Բիսոկե լեռների հետ միասին այն մտնում է Վիրունգա լեռնաշղթայի կազմի մեջ։ Միքենո լեռն (4,437 մ ) իր բարձրությամբ երկրորդ լեռնագագաթն է Վիրունգա լեռնաշղթայում՝ Կարիսիմբիից հետո և 13-րդը Աֆրիկայում։ Միքենո թարգմանաբար նշանակում է "աղքատ" և այդպես է անվանվել իր կոշտ լանջերի պատճառով, որոնք խոչընդոտում են մարդու բնակությանը։

Միքենո լեռը ամբողջությամբ ընկած է Վիրունգա ազգային պարկի տարածքում և հայտնի է խիստ վտանգավոր լեռնային գորիլլաներով, որոնք ապրում են նրա լանջերին։

## Ծանոթագրություններ

## Արտաքին հղումներ

## Աղբյուրներ

Կատեգորիա:Կոնգոյի Դեմոկրատական Հանրապետության լեռներ
Արտավազդ Եղիազարյան (այլ կիրառումներ)

**Արտավազդ Եղիազարյան** անուն-ազգանունը կարող է վերաբերել՝

* Արտավազդ Ազատի Եղիազարյան (1983), արձակագիր, խմբագիր։
* Արտավազդ Միքայելի Եղիազարյան (1899-1974), հասարակական գործիչ, մանկավարժ։
Սպիտակ Ժանիք (ֆիլմ, 1991)

**Սպիտակ Ժանիք** (), գեղարվեստական ֆիլմ, որն ստեղծվել է Ջեկ Լոնդոնի նույնանուն վեպի մոտիվներով։ Ֆիլմն ամերիկյան վարձույթում հավաքել է 34 800 000 դոլլար։

Ֆիլմն ունի շարունակություն` «Սպիտակ ժանիք 2. Սպիտակ գայլի մասին լեգենդը» վերնագրով։

## Սյուժե
Ֆիլմի գլխավոր հերոսը Սպիտակ Ժանիք անունով գայլն է։ Նրան գտել է ոսկեխույզ Ջեք Քոնրոյը, որը ճանապարհորդում է իր ընկերներ Ալեքս Լարսոնի և Սքանքերի հետ, Ալյասկայի Յուկոնի մոտ շրջանում։ Սպիտակ Ժանիքը դառնում է Ջեքի լավագույն ընկեր։ Նրանք երբեմն կորցնում են իրար, երբեմն` գտնում։

## Դերերում
* Կլաուս Մարիա Բրանդաուեր` *Ալեքս Լարսոն*
* Իթան Հոուք` *Ջեք Քոնրոյ*
* Սեյմուր Քեսսել` *Սքանքեր*
* Սյուզան Հոգան` *Բելինդա Քեյսի*
* Ջեյմս Ռեմար` *Բյութի Սմիթ*
* Բիլլ Մոսլի` *Լյուք*
* Քլինթ Յունգրին` *Թինքեր*

Գլխավոր հերոսի` Սպիտակ Ժանիք անունով ընտանի գայլի դերը կատարել է մասամբ գայլ, մասամբ հասկի Ջեդը, որը մինչ այդ նկարահանվել էր «Ինչ-որ մի բան» (1982) և «Նեթթի Գանի ճանապարհորդությունը» (1985) ֆիլմերում։

## Տես նաև
* Ջեկ Լոնդոնի «Սպիտակ Ժանիք» վեպը

## Ծանոթագրություններ

## Արտաքին հղումներ
* 
* «Սպիտակ Ժանիք» ֆիլմը ВидеоГид կայքում 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1991 դրամա ֆիլմեր
Կատեգորիա:1991 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Դիսնեյյան ֆիլմեր
Կատեգորիա:Ռենդալ Կլայզերի ֆիլմեր
Կատեգորիա:Ֆիլմեր արջերի մասին
Կատեգորիա:Ֆիլմեր գայլերի մասին
Կատեգորիա:Ֆիլմեր կենդանիների մասին
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում Ալյասկայում
Կատեգորիա:Ֆիլմեր ընկերության մասին
Կատեգորիա:Ալյասկայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1896 թվականին
Նորայր Ենգիբարյան (այլ կիրառումներ)

**Նորայր Ենգիբարյան** անուն ազգանունը կարող է վերաբերել՝

* Նորայր Բագրատի Ենգիբարյան (1941), մաթեմատիկոս, աստղագետ։
* Նորայր Միքայելի Ենգիբարյան (1945-2024), բանաստեղծ։

## Ծանոթագրություններ
Կորած տրիլիոնի գործ

**Կորած տրիլիոնի գործ** (), ֆինանսական սկանդալ Թուրքիայում՝ 1998 թվականին։ Պատճառն այն էր, որ Բարօրության կուսակցությունը () հրաժարվում էր վերադարձնել Թուրքիայի գանձապետարանից ավելի վաղ ստացված մոտ տրիլիոն լիր (մոտ 3,5 մլն դոլար) դրամաշնորհները։ Վճարումներից խուսափելու համար կուսակցությունը կեղծել է ֆինանսական փաստաթղթերը, ինչի արդյունքում կուսակցության առաջնորդ և երկրի նախկին վարչապետ Նեջմեթթին Էրբաքանը և նրա 68 գործընկերները դատապարտվել են ազատազրկման։ Էրբաքանի խափանման միջոցն ավելի ուշ փոխվեց տնային կալանքի, սակայն արդեն մի քանի ամիս անց Էրբաքանը ներում ստացավ Թուրքիայի նախագահի հրամանագրով։

## Սկանդալ
Էրբաքանի հիմնադրած Բարօրության իսլամական կուսակցությունը Թուրքիայի գանձապետարանից դրամաշնորհներ է ստացել գոյություն ունեցող օրենքներին համապատասխան։ 1998 թվականին Թուրքիայի Սահմանադրական դատարանն արգելել էր կուսակցության գործունեությունը՝ նրան մեղադրելով պետության սեկուլյար համակարգը տապալելու փորձի և այն իսլամական ֆունդամենտալիզմի փոխարինելու մեջ։ Էրբաքանին արգելվել է քաղաքական գործունեությամբ զբաղվել հինգ տարի շարունակ։ Սահմանադրական դատարանի որոշումներին աջակցել է նաև Մարդու իրավունքների եվրոպական դատարանը։

Գանձապետարանը պահանջել է վերադարձնել ավելի վաղ տրամադրված ֆինանսական օգնությունը մոտ մեկ տրիլիոն լիր ընդհանուր գումարով։ Կուսակցական պաշտոնյաները հայտարարել են, որ գումարը ծախսվել է կուսակցության կարիքների համար, սակայն հաջորդած ֆինանսական ստուգումը պարզել է, որ միջոցները փոխարկվել են 10 միլիոն դոյչմարկերի եւ դրվել են «Yapı ve Kredi Bankası» բանկի հաշվին։ 1997 թվականի սկզբին գումարը հանվել է հաշվից։

1999 թվականի սկզբին Էրբաքանին և կուսակցության 78 անդամներին մեղադրել էին ֆինանսական փաստաթղթերը կեղծելու միջոցով միջոցները թաքցնելու մեջ։ Գործը ստացել է «կորած տրիլիոնի գործերը» անվանումը։

2002 թվականի մարտին Էրբաքանը դատապարտվել էր 2 տարի 4 ամիս ազատազրկման։ Եվս 68 կուսակցական պաշտոնյաներ ժամկետներ են ստացել մինչև մեկ տարի և երկու ամիս։ Բանտից խուսափած ֆիգուրանտներից մեկը դարձել է Աբդուլա Գյուլը՝ Բարօրության կուսակցության նախկին փոխնախագահը, որը դատավճռի հրապարակման պահին խորհրդարանի անդամ էր նոր իսլամիստական կուսակցության կազմում և անձեռնմխելիություն ուներ։

Էրբաքանը մի քանի անգամ խուսափել էր պատժից՝ հիմնվելով առողջական վատ վիճակի վրա, և արդյունքում հասել Է դատավճռի մեղմացմանը մինչև տնային կալանքի տակ 11-ամսյա գտնվելը։  2008 թվականին Բալըքեսիրի իր ամառային տանը պատիժը կրելուց հետո Էրբաքանը ներման խնդրագիր է ներկայացրել։ Աբդուլա Գյուլը, որն այդ ժամանակ Թուրքիայի նախագահն էր, հրամանագիր է ստորագրել Էրբաքանին ներում շնորհելու մասին՝ վերջինիս վատ առողջության հիման վրա (Էրբաքանը մահացել է 2011 թվականին 84 տարեկանում)։  Գյուլը կրկին դատարան է հրավիրվել միայն 2014 թվականին՝ իր նախագահական ժամկետի ավարտից հետո, որտեղ ցուցմունք է տվել։ 2014 թվականի դեկտեմբերին Անկարայի գլխավոր դատախազը հրաժարվել էր մեղադրանքներից անհրաժեշտ ապացույցների բացակայության պատճառով։

## Ծանոթագրություններ

Կատեգորիա:1998 Թուրքիայում
Կատեգորիա:Թուրքիա
Կատեգորիա:Կոռուպցիան Թուրքիայում
K-12 (ալբոմ)

**K-12**, ամերիկացի երգչուհի Մելանի Մարտինեսի երկրորդ ստուդիական ալբոմը։ Սա վերջին չորս տարիների ընթացքում նրա առաջին ալբոմն է, որը թողարկվել է 2019 թվականի սեպտեմբերի 6-ին Atlantic Records լեյբլում։

## Նախապատմություն և փրոմոուշեն
Մարտինեսը ալբոմը սկսել է գրել 2015 թվականից։ 2017 թվականին Billboard-ի հետ հարցազրույցում Մարտինեսը ասել է, որ իր երկրորդ ալբոմը պատրաստ է և որ այն ուղեկցվելու է իր գրած և նկարահանած ֆիլմով։  2019 թվականի փետրվարին իր ինստագրամյան հրապարակման մեջ Մարտինեսը գրել է, որ իր ալբոմը արդեն «երկու տարի է, ինչ պատրաստ է» և որ այն կթողարկվի ամռան վերջին։ Թիզեր հոլովակը, որտեղ Մարտինեսը պաստելային դասասենյակում է, թողարկվել է 2019 թվականի մայիսի 15-ին։ Մայիսի 17-ին, իր սոցիալական ցանցերի էջերում հրապարակեց ալբոմի շապիկը։ Մայիսի 29-ին իր ինստագրամյան էջում հաղորդեց, որ ալբոմը թողարկվելու է սեպտեմբերի 6-ին` «մեկ և կես ժամանոց տևողությամբ սյուրռեալիստական սև հումոր ժանրում» գեղարվեստական ֆիլմի հետ միասին, որը նա անձամբ գրել և նկարահանել է։ Ալբոմը իր մեջ ներառում է 13 երգ։ Հունիսի 17-ին նա թողարկեց «K-12» կարճ հոլովակը, որը իր մեջ ներառում է մի փոքր հատված անհայտ երգից, ինչպես նաև հատվածներ ալբոմի երկու` «Lunchbox Friends» և «The Principal» երգերից։ «Detention» և «Recess» երգերից հատվածները թողարկվել են 2019 թվականի հուլիսի 9-ին և 16-ին։ «High School Sweethearts» երգի աուդիո հոլովակը թողարկվել է 2019 թվականի հուլիսի 22-ին։ Ֆիլմի թրեյլերը թողարկվել է 2019 թվականի հուլիսի 23-ին։ Այն բացահայտում է սյուժեի մի մասը, իսկ վերջում հնչում է հատված «Show & Tell» երգից։ Նրանում նաև ցույց է տրվում, որ ֆիլմը թողարկվելու է 2019 թվականի սեպտեմբերի 5-ին` տարբեր կինոթատրոններում և միայն մեկ օրով։

## Երգացանկ
Ըստ Apple Music-ի։

## Ծանոթագրություններ

Կատեգորիա:2019 ալբոմներ
Կատեգորիա:Մելանի Մարտինեսի ալբոմներ
Big Boy (մինի ալբոմ)

**Big Boy**, քվեբեկացի երգչուհի Շառլոթ Քարդենի առաջին մինի ալբոմը, որը թողարկվել է 2016 թվականի հուլիսի 15-ին։ Քարդենը իր ալբոմի երգերով հանդես է եկել շրջագայությամբ Կանադայում, իսկ 2017 թվականին ԱՄՆ-ում։

## Երգացանկ

## Ծանոթագրություններ

## Արտաքին հղումներ
* Critique de ''Voir'',
* ''Le Journal de Quebec'',
* ''Le Courrier du Sud'' ,
* ''Journal Saint-François'' ,
* ''Voir'',
* ''Madmoizelle'',
* ''Madmoizelle''
* Magazine ''Exclaim!'' .

Կատեգորիա:2016 մինիալբոմներ
Կատեգորիա:Շառլոթ Քարդենի ալբոմներ
Փոլ Հարդինգ

**Փոլ Հարդինգ** (, ), ժամանակակից ամերիկացի գրող, երաժիշտ, 2010 թվականի Պուլիտցերյան մրցանակի դափնեկիր «*Գեղարվեստական արձակ*» անվանակարգում։ Այդ մրցակակին արժանացել է 2009 թվականին հրատարակած «*Tinkers*» վեպի համար, որը նրան բերել է նաև *PEN/Robert W. Bingham* մրցանակ և գրական այլ պարգևներ։ Հարդինգը հայտնի է նաև որպես ամերիկյան *Cold Water Flat* երաժշտախմբի թմբկահար. նա եղել է  այդ խմբի հարվածային գործիքներ նվագողը դրա ողջ գոյության ընթացքում՝ 1990-1996 թվականներին։

## Կենսագրություն
Փոլ Հարդինգը ծնվել է Բոստոնից հյուսիս ընկած Ուենհեմ ծովափնյա քաղաքում։ Պատանի հասակում շատ է սիրել թափառել մերձակա անտառներում, ինչը նա վերագրում է բնության նկատմամբ իր սիրուն։ Պապը ժամացույցներ նորոգող էր, և իր արհետը սովորեցրել է Փոլին (դա հետագայում իր արտացոլումն է գտել Հարդինգի *Tinkers* վեպում)։

Դպրոցն ավարտելով՝ Փոլն ընդունվել է Մասաչուսեթս նահանգի Ամհերսթ քաղաքում գործող համալսարանը, 1990 թվականին ավարտել՝ ստանալով արվեստների բակալավրի որակավորում։ Այդ նույն տարում ընդգրկվել է *Cold Water Flat* երաժշտախմբում։ Եղել է չափազանց ընթերցասեր երիտասարդ։ Ամերիկայում ու Եվրոպայում երաժշտախմբի հյուրախաղերի մեկնելիս ազատ ժամանակը նվիրել է գիրք կարդալուն։ Նրա վրա ուժեղ ազդեցություն է գործել մեքսիկացի գրող Կառլոս Ֆուենտեսի «*Terra Nostra*» վեպը, որի մեջ բացահայտել է «ամբողջ աշխարհը, ամբողջ պատմությունը» ու մտածել է, որ շատ կուզենար այդպիսի մի գործ էլ ինքն ստեղծել։ Եվ երաժշտախմբի համերգային գործունեության տևական մի դադարի ժամանակ ընդգրկվել է Նյու Յորք նահանգի Սքիդմորի քոլեջի գրական վարպետության ամառային դասընթացներում, հետագայում ավարտել նաև Այովայի գրողական արվեստանոցի դասընթացները։

Հարդինգի առաջին իսկ վեպը՝ 2009 թվականին լույս ընծայված *Tinkers*-ը, արժանացել է ըբթերցողների ու գրաքննադատների բարձր գնահատականին, բազմաթիվ հեղինակավոր գրական մրցանակներ շահել, այդ թվում՝ Պուլիտցերյան մրցանակ՝ «*Գեղարվեստական արձակ*» անվանակարգում։

2013 թվականին նա հրատարակել է իր երկրորդ վեպը՝ «*Enon*»ը, որտեղ դարձյալ հանդես են գալիս նախորդից ծանոթ հերոսները։ Գրական գործունեության հետ մեկտեղ՝ Փոլ Հարդինգն զբաղվում է մանկավարժական աշխատանքով. գրական վարպետություն է դասավանդում Հարվարդի ու Այովայի համալսարաններում։

Գրողը կնոջ ու երկու որդիների հետ ապրում է Բոստոնի մերձակայքում։

## Մրցանակներ
*2010 - Պուլիտցերյան մրցանակ
*2010 - PEN/Robert W. Bingham մրցանակ
*2012 -  Fernanda Pivano մրցանակ

## Վեպեր
**Tinkers* (New York: Bellevue Literary Press, 2009. )
**Enon* (New York: Random House, 2013. )

## Ծանոթագրություններ

## Արտաքին հղումներ
*Հարցազրույց Փոլ Հարդինգի հետ 
*Reading from ''Tinkers'' and discussing bringing his book into existence at the Maine Festival of the Book, April 2011
*Interview with Jeffrey Brown, PBS Newshour, April 16, 2010 

Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի երաժիշտներ
Կատեգորիա:Ամերիկացի թմբկահարներ
Կատեգորիա:Ամերիկացի մանկավարժներ
Կատեգորիա:Ամերիկացի տղամարդ վիպասաններ
Կատեգորիա:Հարվարդի համալսարանի դասախոսներ
Կատեգորիա:Պուլիցերյան մրցանակակիրներ
Լութխուբի

**Լութխուբի** (), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։

## Դիրք
Գտնվում է ծովի մակարդակից 1440 մետր բարձրության վրա։ Շրջկենտրոն Դուշեթից հեռու է 63 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 23 մարդ։

## Ծանոթագրություններ

Կատեգորիա:Դուշեթի շրջան
Կատեգորիա:Վրաստանի գյուղեր
Հովիկ Գրիգորյան (այլ կիրառումներ)

**Հովիկ Գրիգորյան** անուն-ազգանունը կարող է վերաբերել՝

* Հովիկ Բաբկենի Գրիգորյան (1958), պատմաբան։
* Հովիկ Վոլոդյայի Գրիգորյան (1957), բանաստեղծ։
Don't Smile at Me

**Don't Smile at Me** (, ոճավորվում է` **dont smile at me**), ամերիկացի երգչուհի և երգահան Բիլլի Այլիշի դեբյուտային մինի ալբոմը, որը թողարկվել է 2017 թվականի օգոստոսի 11-ին Interscope Records լեյբլում։ Իր մեջ ներառում է ավելի վաղ թողարկված սինգլներ, այդ թվում` «Ocean Eyes», «Bellyache», «Watch», «Copycat» և «Idontwannabeyouanymore»: «My Boy» երգը օգտագործվել է «Մթնշաղի որսորդները» հեռուստասերիալի 3-րդ եթերաշրջանի 4-րդ սերիայում։ Նրա վիրուսային «Ocean Eyes» երգը ընդգրկվել է «Այս ամբողջ աշխարհը» ֆիլմի սաունդթրեքում։

## Առևտրային հաջողություն
ԱՄՆ-ում Don't Smile at Me-ն «քնած հիթ» դարձավ, թողարկումից մեկ ու կես ամիս անց Billboard 200 չարթի 185-րդ հորիզոնականում դեբյուտ կատարելով։ Թոփ 100-ում ալբոմը ներառվել է 2018 թվականի մայիսի 31-ին, անցկացնելով ցանկում 21 շաբաթ և վաճառվելով 7000 օրինակ վաճառքով՝ հասնելով 97-րդ հորիզոնական։ Թոփ 40-ում ալբոմը ներառվել է հուլիսի 28-ին` 12000 օրինակ վաճառքով (որոնցից՝ 10000-ը սթրիմինգ) և հասնելով 38-րդ հորիզոնական։ 2019 թվականի ապրիլին ալբոմը հասել է 14-րդ հորիզոնական։ 2019 թվականի ապրիլի տվյալներով ԱՄՆ-ում ալբոմը վաճառվել է ավելի քան 947,000 օրինակով։ Բացի այդ, նրա երգերի սթրիմինգը հասել է 1,2 միլիարդի։

## Երգացանկ
Բոլոր երգերը գրվել են Բիլլի Այլիշի և Ֆինիս Օ'Քոնելի կողմից, իսկ պրոդյուսերավորումը կատարել է Ֆինիս Օ'Քոնելը։

## Չարթեր

### Շաբաթական չարթեր

### Տարեվերջյան չարթեր

### Տասնամյակի չարթեր

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ

Կատեգորիա:2017 ալբոմներ
Կատեգորիա:Բիլլի Այլիշի մինի ալբոմներ
Կատեգորիա:Ֆինիս Օ'Քոնելի պրոդյուսերավորած ալբոմներ
Ռաֆայել Հարությունյան (ֆիզիոլոգ)

**Ռաֆայել Հարությունի Հարությունյան** (), հայ ֆիզիոլոգ, ճառագայթակենսաբան։ Բժշկական գիտությունների դոկտոր (1966), պրոֆեսոր (1976): ՀԽՍՀ առողջապահության նախարարության գիտաբժշկական խորհրդի նախագահ  (1978-1989):

## Կենսագրություն
Ռաֆայել Հարությունյանը ծնվել է 1926 թվականի մայիսի 15-ին, Երևանում։ 1951 թվականին ավարտել է Երևանի բժշկական ինստիտուտը։ 1969 թվականից եղել է ՀԽՍՀ առողջապահության նախարարության ճառագայթակենսաբանության ԳՀ բաժանմունքի փորձարարական արյունաբանության լաբորատորիայի վարիչ, 1973-1984 թվականներին՝ բաժանմունքի վարիչ։

Աշխատանքները վերաբերում են օրգանիզմի արյունաստեղծման գործընթացների, նյարդահումորալ կարգավորման և ներքնածին խթանիչների ֆունկցիոնալ նշանակության հարցերին։ Համահեղինակ է ռուս-հայերեն ֆիզիոլոգիական (1977) և ռուս-հայերեն ֆիզիոլոգիական բացատրական (1979) բառարանների։

## Մահ
Ռաֆայել Հարությունյանը մահացել է 1989 թվականի մարտի 25-ին, Երևանում։

## Երկեր
* Գերմարզվածությունը, նրա բուժումը և պրոֆիլակտիկան։ (Մեթոդական նամակ)։ Երևան։ Պետհրատ, 1958։
* Ռուս-հայերեն ֆիզիոլոգիական բառարան։ Վ. Զ. Գրիգորյան, Ս. Կ. Կարապետյան, Ռ. Հ. Հարությունյան, խմբ.՝ Է. Ս. Անդրեասյան, Հայկական ֆիզիոլոգիական ընկերություն,  Գիտա-տեխնիկական տերմինաբանության խորհուրդ, Երևան։ ՀԽՍՀ ԳԱ հրատարակչություն, 1977։
* Ռուս-հայերեն ֆիզիոլոգիական բացատրական բառարան։ Վ. Զ. Գրիգորյան, Ս. Կ. Կարապետյան, Ռ. Հ. Հարությունյան, Երևան, ՀԽՍՀ ԳԱ հրատարակչություն, 1979։
* Լևոն Օրբելի։  Երևան։ Հայաստան, 1982։
* Միխայիլ Վասիլևիչ Լոմոնոսով։ Կյանքը և ստեղծագործությունը, Գ. Ե. Պավլովա, թարգմ.՝ Հ. Հ. Մարտիրոսյան, խմբ.՝ Ռ. Հ. Հարությունյան, առաջաբ.՝ Ե. Պ. Վելիխով, ՀԽՍՀ ԳԱ, Երևան, ՀԽՍՀ ԳԱ հրատարակչություն, 1986։

## Ծանոթագրություններ

Կատեգորիա:Հայ ֆիզիոլոգներ
Կատեգորիա:Հայ ճառագայթակենսաբաններ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Նուբարաշենի գերեզմանատանը թաղվածներ
Սլավիկ Հարությունյան

**Սլավիկ Սամսոնի Հարությունյան** (), հայ կենսաքիմիկոս։ Գյուղատնտեսական գիտությունների դոկտոր (2002), պրոֆեսոր (2012)։

## Կենսագրություն
Սլավիկ Հարությունյանը ծնվել է 1944 թվականի օգոստոսի 9-ին, Եղվարդ (Հայաստան, Սյունիքի մարզ) գյուղում։ 1963-1968 թվականներին սովորել և ավարտել է Երևանի պետական համալսարանի կենսաբանական ֆակուլտետը՝ «բիոքիմիա» մասնագիտությամբ։ 1968-1970 թվականներին ծառայել է Խորհրդային բանակում։ 1972-1974 թվականներին սովորել և ավարտել է Հայաստանի Կոմկուսի Երևանի քաղկոմին առընթեր Մարքսիզմ-լենինիզմի համալսարանի «Փիլիսոփայության» ֆակուլտետը։ 1970-1993 թվականներին աշխատել է ՀԽՍՀ Խաղողագործության, գինեգործության և պտղաբուծության գիտահետազոտական ինստիտուտում, կրտսեր գիտաշխատող, 1993-2008 թվականներին՝ ՀՀ գյուղատնտեսության նախարարության Հողագիտության, ագրոքիմիայի և մելիորացիայի գիտահետազոտական ինստիտուտի առաջատար գիտաշխատող։ 2003-2008 թվականներին եղել է ՀՊԱՀ Ագրոէկոլոգիայի ամբիոնի դասախոս, 2012-2018 թվականներին՝ ՀԱԱՀ Ագրոէկոլոգիայի ամբիոնի պրոֆեսոր։

Գիտական հետազոտությունները վերաբերում են տարբեր մշակաբույսերի հանքային սննդառության գործընթացների ուսումնասիրությանը, հիմնական սննդատարրերի շրջապտույտին, բույսերի կողմից նրանց յուրացման և կենսաքիմիական փոխակերպման մեխանիզմներին, էկոլոգիական բնույթի խնդիրներին։ Ուսումնասիրել է խաղողի և պտղատու տնկարկներում հանքային պարարտանյութերի, հիմնական սննդատարրերի շրջապտույտը, բույսերի կողմից նրանց յուրացման և կենսաքիմիական փոխակերպման մեխանիզմները, պարզաբանել հանքային պարարտանյութերի ազդեցության ագրոկենսաբանական և ագրոքիմիական բնույթը, բացահայտել կալիումային պարարտանյութերի թույլ ազդեցության պատճառները։ Հեղինակ է գիտական աշխատությունների, դասագրքերի, ձեռնարկների և մեթոդական աշխատանքների, ինչպես նաև  լրագրային և հրապարակախոսական հոդվածների։ Գիտական զեկուցումներով հանդես է եկել Երևանում, Թբիլիսիում, Քիշնևում, Բրատիսլավայում։

## Անդամակցություն
* «011 ագրոնոմիա» մասնագիտական խորհրդի անդամ, ՀԱԱՀ (2005 թվականից)։
* ՀՊԱՀ գիտական խորհրդի անդամ (2005-2010)։

## Ծանոթագրություններ

Կատեգորիա:Հայ կենսաքիմիկոսներ
Կատեգորիա:Գյուղատնտեսական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:Հայ պրոֆեսորներ
Գլխավոր Աստղայինը

**Գլխավոր Աստղայինը** (), խորհրդային նկարված մուլտիպլիկացիոն ֆիլմ, որը նկարահանվել է Սոյուզմուլտֆիլմ ստուդիայում 1965 թվականին։ Մուլտֆիլմի ռեժիսորն է Ռոման Դավիդովը։ Մուլտֆիլմը պատմում է աստղագիտության և մարդկանց` դեպի աստղերը ունեցած ձգտման մասին։

## Սյուժե
Տղան իրեն համարձակ ճանապարհորդ երևակայելով` հետաքրքրվում է ավագ եղբորից, թե ով է «Ամենագլխավոր Աստղային մարդը»։ Եղբայրն առաջարկում է հեծանիվի «կախարդական» անիվի օգնությամբ ճանապարհորդել դարաշրջաններով և ինքնուրույն գտնել հարցի պատասխանը։ Այցելելով տարբեր ժամանակներ` սկսած դեպի ոչ հեռավոր ապագա կատարած տիեզերական թռիչքից մինչև հին ժամանակների աստղագիտություն և հետևելով, թե ինչպես է կուտակվում աստղերի մասին գիտելիքը, եղբայրները որոշում են, որ բոլորն էլ «Գլխավոր» են։

## Հեղինակներ
* Սցենարի հեղինակներ` Հենրիխ Սապգիր, Գենադի Ցիֆերով
* Ռեժիսոր` Ռոման Դավիդով
* Բեմադրող նկարիչ` Ալեքսանդր Վինոկուրով
* Նկարիչ մուլտիկլիկատորներ` Վլադիմիր Արբեկով, Վիկտոր Արսենտև, Վիտալի Բոբրով, Բորիս Բուտակով, Օլեգ Սաֆրոնով, Սերգեյ Դյոժկին, Վլադիմիր Զարուբին, Պյոտր Կորոբաև, Իգոր Պոդգորսկի, Անատոլի Սոլին, Վիկտոր Շևկով
* Կոմպոզիտոր` Էդիսոն Դենիսով
* Օպերատոր` Եկատերինա Ռիզո
* Հնչունային օպերատոր` Գեորգի Մարտինյուկ
* Մոնտաժող` Լյուբով Գեորգիևա
* Խմբագիր` Արկադի Սնեսարև
* Դերերը հնչյունավորել են` Նիկոլայ Ալեքսանդրովիչը, Բորիս Բատաշևը, Ստեպան Բուբնովը, Գեորգի Գեորգիուն, Վլադիմիր Կյոնիգսոնը, Լև Լյուբեցկին, Ալեքսանդրա Նազարովան, Ռոստիսլավ Պլյատը, Վալենտինա Սպերանտովան, Օլեգ Տաբակովը
* Մուլտֆիլմի տնօրեն` Ա. Զորինա

## Ծանոթագրություններ

## Արտաքին հղումներ
* 
* 

Կատեգորիա:Խորհրդային մուլտֆիլմեր
Կատեգորիա:1965 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ֆանտաստիկ մուլտֆիլմեր
Կատեգորիա:Ռոման Դավիդովի մուլտֆիլմեր
Կատեգորիա:Մուլտֆիլմեր երեխաների մասին
Անբախտ վաճառականներ

**Անբախտ վաճառականներ**,  բալլադ, որը մշակել է հայ գրող Հովհաննես Թումանյանը։  Սյուժեն վերցված է ժողովրդական բանահյուսությունից։

## Պատմություն
Այս բալլադի մասին կարդում ենք Թումանյանի «Թե ինչպես իմ «Անբախտ վաճառականները» դարձավ «американская»» հոդվածում. «Էդ առակը աշակերտ ժամանակս Լոռի իմ քեռուց եմ լսել ու տպածների մեջ իմ առաջին գրվածքներից մինն է։ Միայն «ջրի պեպենակի» (թիթեռ) տեղը ես դրել եմ ճայ։ Մի ժամանակ (1885-1887) էդ տեսակ բաներ, ժողովրդական առակներ ու լեգենդներ շատ էի գրում բարբառով ու շատ էլ ունեի, բայց որովհետև չէի պահում, դես ու դեն կորան, նրանցից մնացին «Շունն ու կատուն», մին էլ «Անբախտ վաճառականները»։

Նույն հոդվածում կարդում ենք նաև, որ Թումանյանն իմացել է այս ավանդույթի այլ մշակումների մասին ևս։

Բալլադը գրվել է 1886 թվականին։ Հետագայում այն մի քանի անգամ փոփոխությունների է ենթարկվել։ 1916 թվականին Ց. Խանզադյանին ուղղված նամակում բանաստեղծը գրել է բալլադի տարբեր վերամշակումների մասին։ Բալլադի վերմշակման մասին նաև վկայություն է թողել Գևորգ Ասատուրը։

Բալլադի ինքնագիրը չի հասել մեզ։ Թումանայանի ընտանիքի արխիվում պահվում է բալլադի մի փոքրիկ սևագիր կտոր։ Այդ հատվածը Ա. Ինճիկյանի կարծիքով «Անբախտ վաճառականներ» բալլադի վերջին մասն է։

Եղիշե Չարենցի անվան գրականության և արվեստի թանգարանի Թումանյանի համար 1353 ֆոնդում պահվում է «Աղբյուրի մատենադարան» շարքի «Հովհանես Թումանյան» ժողովածու, Թիֆլիս, 1899 և Բանաստեղծություններ, Բաքու, 1908 հեղինակի սեփական օրինականները, որոնց վրա նա շատ է աշխատել։

Առաջին անգամ «Ժողովրդական ավանդություն» ենթավերնագրով տպագրվել է «Աղբյուրի մատենադարան» շարքի «Հովհաննես Թումանյան» ժողովածու, Թիֆլիս, 1889, համար 54-ում, էջ 3-10, իսկ հետո` Բանաստեղծություններ, Թիֆլիս, 1903-ում, էջ 52-57, Լեգենդներ, Թիֆլիս, 1904, էջ 9-14, Բանաստեղծություններ, Բաքու, 1908, էջ 72-77, 1909, էջ 128-133, այդ նույն թվականին՝ առանձին պատկերազարդ գրքույկով, Բանաստեղծություններ, Կ. Պոլիս, 1922, էջ 75-80, այնուհետև` Երկերի Լիակատար ժողովածու, 268-271։

## Սյուժե
Մի օր չղջիկն ու ճայը որոշում են դառնալ վաճառական և փշից պարտքով գումար են խնդրում։ Ճայը գումարը վերցնում է և գնում է ապրանք բերելու, իսկ չղջիկն սպասում է նրան։ Ետ վերադառնալու ճանապարհին ծովի ալիքները շուռ են տալիս ապրանքով լի նավը, և ճայի ամբողջ գնածը թափվում է ծովի մեջ։ Փուշը չղջիկից պահանջում է պարտքը. վերջինս ամեն ինչ վաճառում է և տալիս փշին, իսկ ինքն ամոթից փախչում է և դրանից հետո թռչում է միայն գիշերները։ Իսկ ճայը մինչև այսօր ծովում փնտրում է իր կորցրածը։

## Ծանոթագրություններ

Կատեգորիա:Հովհաննես Թումանյանի բալլադներ
Ռոբին Լի (գործարար)

**Ռոբին Լի Յանհուն** (, ), չինացի ձեռնարկատեր, Baidu ընկերության հիմնադիր, գլխավոր գործադիր տնօրեն և տնօրենների խորհրդի նախագահ։ Միլիարդատեր է, 2015 թվականին Forbes ամսագրի վարկանիշային ցանկում չինացի միլիարդատերերի շրջանում $15,3 միլիարդ ունեցվածքով զբաղեցրել է 5-րդ տեղը։

## Կենսագրություն
Ռոբին Լին ծնվել է 1968 թվականին Պեկինից հարավ-արևմուտք գտնվող Յանցյուան քաղաքում՝ բանվորի ընտանիքում։ Նա ընտանիքի հինգ երեխաներից չորրորդն էր, միակ տղան։

Պեկինի համալսարանում սովորել է ինֆորմատիկա։ Այն ավարտելուց հետո սովորել է Բուֆալոյի Նյու Յորքի համալսարանի մագիստրատուրայում։

Ուսումն ավարտելուց հետո աշխատանքի է ընդունվել IDD ընկերությունում, որը Dow Jones & Company ընկերության դուստր ընկերությունն է։ Այնուհետև աշխատանքի է անցել Infoseek ընկերությունում, որը որոնողական առաջին ընկերություններից մեկն է։

2000 թվականին իր ընկերոջ՝ կենսաքիմիկոս Էրիկ Սյուի հետ, Պեկինում հիմնել է Baidu ընկերությունը։ 1,2 միլիոն մեկնարկային կապիտալն ստացել էին ամերիկյան վենչուրային ընկերություններիններից։ Ընկերության անվանումը վերցվել է Սուն դինաստիայի ժամանակվա զինվորական գործիչ Սին Ցիցզիի պոեմից։ Մեկ տարի անց վենչուրային ընկերություններից ստացել են ևս 10 միլիոն ներդրումային կապիտալ։ 2004 թվականին Baidu ընկերությունը դարձել է Չինաստանի առաջատար որոնողական համակարգը։

## Անձնական կյանք
Ռոբին Լին ամուսնացած է Դոգմին (Մելիսսա) Մայի հետ, որը նույնպես աշխատում է Baidu ընկերությունում։ Նրանք ունեն 4 երեխա և ապրում են Պեկինում։

## Ծանոթագրություններ

## Արտաքին հղումներ
*"NEWSMAKER-Baidu founder rules China's Web with pragmatism" by Melanie Lee, *[[Reuters]]*, 19 January 2010.
*Robin Li profile , ir.baidu.com; accessed 3 May 2014. 
*Robin Li delivers lecture at Stanford University's Entrepreneurship Corner , September 2009; accessed 3 May 2014. 
*Asia.com ; accessed 3 May 2014.

Կատեգորիա:Չինացի ձեռնարկատերեր
Կատեգորիա:Չինացի միլիարդատերեր
Կատեգորիա:Չինացի գործարարներ
Ռոբին Լի (այլ կիրառումներ)

**Ռոբին Լի**, կարող է վերաբերել՝

* Ռոբին Լի – ամերիկացի դերասան,
* Ռոբին Լի – չինացի ձեռնարկատեր, Baidu ընկերության հիմնադիր, գլխավոր գործադիր տնօրեն և տնօրենների խորհրդի նախագահ։
Քրիստոսն անապատում (բանաստեղծություն)

«**Քրիստոսն անապատում**», Հովհաննես Թումանյանի բանաստեղծություններից՝ գրված 1892 թվականին։

## Պատմություն
Հովհաննես Թումանյանն այս բանաստեղծությունը գրել է 1892 թվականի հունվարի 18-ին։

Եղիշե Չարենցի անվան գրականության և արվեստի թանգարանի Թումանյանի ֆոնդի № 25-ում պահվում է մեկ ինքնագիր, որը հանվել է «Մուրճ» ամսագրի արխիվից, թվագրված՝ «92, հունվար 18»։ Նույն տեղում, № 1355-ում պահվում է  Բաքվում՝ 1908 թվականին լույս տեսած Հովհաննես Թումանյանի բանաստեղծությունների գրքի հեղինակի սեփական օրինակը, որտեղ Թումանյանը կատարել է մեկ ուղղում։

Առաջին անգամ տպագրվել է 1892 թվականին՝«Մուրճ» ամսագրի № 3-ում (էջ 414), այնուհետև՝  Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 118), ապա՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երկրորդ հատորում (էջ 33)։

Տպագրվել է Բաքվում՝ 1908 թվականին լույս տեսած Հովհաննես Թումանյանի բանաստեղծությունների գրքի Թումանյանի ուղղած բնագրից։

Իր ոգով Թումանյանի այս բանաստեղծությունը այնքան հարազատ է  ռուս գեղանկարիչ Ի․ Ն․ Կրամսկոյի «Քրիստոսն անապատում» նկարին, որ տեղիք է տվել թյուրիմացության, թե իբր ստեղծվել է Կրամսկոյի նկարի ազդեցությամբ։

Թումանյանն այս ոտանավորը գրելուց 14 օր հետո, առաջին անգամ տեսնելով Կրամսկոյի նկարը, զարմանքով նկատել է նմանությունը և հետագայի ուսումնասիրողներին թյուրիմացությունից զերծ պահելու համար, Թումանյանի ընտանիքի արխիվում պահվող պատառիկներից մեկում թողել է գրառում։

## Տես նաև
* Քրիստոսն անապատում

## Ծանոթագրություններ

Կատեգորիա:Հովհաննես Թումանյանի բանաստեղծություններ
Երկինք ու երկիր

**Երկինք ու երկիր**, բալլադ, որը գրվել է 1894 թվականի օգոստոսի 25-ին, հեղինակը Հովհաննես Թումանյանն է։ Բալլադի ինքնագիրը մեզ չի հասել։

## Պատմություն
1895 թվականի նոյեմբերի 30-ին Թումանյանը Փիլիպոս Վարդազարյանին նամակ է գրում, պատմելով այն մասին, «թե Ռուսաստանի և Եվրոպայի հայ ուսանողները «շատ են հավանել» «Հորիզոն» գրական հանդեսը և թե «մինչև անգամ «Հորիզոնից» գերմաներեն թարգմանված է «Երկինքն ու երկիրը»։

Վերոնշյալ թարգմանությունը անհայտ է և, հավանաբար, չի տպագրվել։

Առաջին անգամ լույս է տեսել «Հորիզոն» գրական ամսագրի 106-107 էջերում, այնուհետև` Դաշնակներ (փոփոխված) պարբերականի 12-13 էջերում։ Նույն թվականին տպագրվել է նաև Բանաստեղծություններ Բաքու ժողովածուի 36-37 էջերում, այնուհետև` Հայ Բանաստեղծներ, էջ 98-99, ապա` Հայ գրողներ, էջ 142-143 և Երկրի Ժողովածու 1-ին հատորի 280-281 էջերում։

## Սյուժե
Բալլադը պատմում է երկրի ու երկնքի այլաբանական սիրո մասին։ Հեղինակը նկարագրում է, թե ինչպես է երկինքը մի օր սիրահարվում երկրին, և այդ սիրուց ծաղկում է երկրի բնությունը, ծառերն ու ծաղիկները, կենդանություն են առնում գետերը։ Երկինքն ու երկիրը բաժանող տարածությունը չի կարողանում արգելք դառնալ նրանց սիրո համար։

## Ծանոթագրություններ

Կատեգորիա:Հովհաննես Թումանյանի բալլադներ
Հնձվորները հանգստանում են ցորենի դաշտում

**Հնձվորները հանգստանում են ցորենի դաշտում** (), ամերիկացի իմպրոսիոնիստ նկարիչ Ջոն Սինգեր Սարջենթի 19-րդ դարի վերջում ստեղծած կտավներից։ Կտավ յուղաներկով ստեղծված աշխատանքում պատկերված է Բրոդվեյ (Վուստերշիր) գյուղի մոտակայքի ցորենի դաշտը։

Նկարն ընդգրկված է Մետրոպոլիտեն թանգարանի հավաքածուում։

## Նկարագրություն
Նկարում պատկերված են անգլիացի հնձվորները, որոնք ցորենի բերհավաքի ժամանակ հանգստանում են արտում։ Հնձվորները նստած են կիսաշրջանով՝ մանգաղները խրած գետնին։ Ցորենի դաշտում կուտակված դեզերից ակնհայտ է, որ բերքահավաքը լավ է ընթանում։ Հետնաֆոնում երկինքն ամպամած է, կանաչ ծառերի շարքը հակադրվում է դեղին ցորենի արտին։ Նկարիչը կտավը ստեղծել է մեծ, ալիքավոր վրձնահարվածներով, ոճ, որը համահունչ է Սագենթի իմպրեսիոնիստական հակումներին։ Վառ ներկապնակն արտացոլում է կեսօրվա արևի ջերմությունը, իսկ Սարջենթի մանգաղաձև վրձնահարվածներն ու իմպրեսիոնիստական տեխնիկան ընդգծում են հնձվորների գործիքներն ու աշխատանքը։

1885 թվականի աշունը Սարջենթը անց է կացրել Հարավային Անգլիայի Քոթսուոլս բնակավայրում, որը հայտնի էր անգլիացի ու ամերիկացի արվեստագետներով ու գրողներով, որտեղ էլ ստեղծել է կտավը։ Լանդշաֆտային կտավը փոխանցում է նկարչի գյուղական հովվերգության հաճույքները։

## Ծանոթագրություններ

Կատեգորիա:Մետրոպոլիտեն թանգարանի նկարներ
Կատեգորիա:1885 նկարներ
Կատեգորիա:Ջոն Սինգեր Սարջենթի նկարներ
Ստեփանոս Աբլասադ

**Ստեփանոս Աբլասադ** (նաև՝ Աբլասադ, ), աղվան իշխան, Մուխանք գավառի տեր, Հարավային Արցախի և Ուտիքի տեր Եսայի Աբու-Մուսեի քեռին։ 826 թվականին օգնել է պարսիկ Բաբան իշխանին, Բաղասական գավառը գրավելու և կոտորելու ժամանակ։

## Ծանոթագրություններ

Կատեգորիա:Աղվան իշխաններ
Կատեգորիա:Արցախի իշխանություն
Կատեգորիա:Մուխանք
Մի կաթիլ մեղրը (բալլադ)

**Մի կաթիլ մեղրը**, բալլադ, որը մշակել է հայ գրող Հովհաննես Թումանյանը։ Բալլադի սյուժեն վերցված է Վարդան Այգեկցու «Կաթ Մեղու պատճառ պատերազմի» առակից։

## Սյուժե
Մեղր վաճառող գյուղացու մոտ գալիս է մի հովիվ և մեղր է ուզում։ Ամանի մեջ լցնելիս մի կաթիլ մեղր թափվում է, որի վրա կանգնում է մի ճանճ։ Այդ պահին վաճառականի կատուն ցատկում է ճանճի վրա և սպանում, իսկ կատվի վրա ցատկում է հովիվի շունը և սպանում է կատվին։ Դրանից կռիվ է սկսվում, որին մասնակցում է ամբողջ գյուղը. կռվի մեջ մարդիկ սկսում են իրար սպանել։

## Պատմություն
Թումանյանը բալլադը գրել է Մետեխի բանտում, 1909 թվականի փետրվարին։

Բալլադի ինքնագիրը մեզ չի հասել։

Ե. Չարենցի անվան գրականության և արվեստի թանգարանի Թումանյանի համար 1360 ֆոնդում պահվում է Թիֆլիսում լույս տեսած «Հասկեր» ամսագրի` հեղինակի սեփական օրինակը, որի վրա Թումանյանը շատ է աշխատել։

Բալլադը առաջին անգամ հրապարակվել Թիֆլիսի «Հասկեր» ամսագրում, 1909 թվականի 3-րդ համարում, էջ 98-103, 1909, էջ 48-53, «Հեքիաթ» ենթավերնագրով իսկ հետո` որոշ փոփոխություններով, առանձին պատկերազարդ գրքով, ապա` Կ. Պոլսում լույս տեսած բանաստեղծությունների ժողովածուում, էջ 101-107 և Հովհաննես Թումանյանի Երկերի ժողովածուում, էջ 329-333։

1922 թվականի հուլիսի 22-ին Թիֆլիսից Հայաստանի Լուսժողկում Պողոս Մակինցյանին գրված նամակում Թումանյանը գրել է. «Անշուշտ մի նոր «Քաջ նազարը» կամ մի նոր «Մի կաթիլ մեղրը» ձեռք բերելը ձեզ համար ավելի թանկ բան պիտի լինի, քան ուրիշ շատ թանկագին պատրաստի բաներ։ Սրանից եմ օրինակ բերում, որովհետև իմ կարծիքով սրանք եևրոպական մանկական գրականության մեջ էլ պիտի որ նկատվեն...»:

«Մի կաթիլ մեղրը» բալլադի սյուժեն ունի բազմաթիվ միջազգային տարբերակներ։

## Արտաքին հղումներ
* «Մի կաթիլ մեղրը» ստեղծագործության աուդիոտարբերակը

## Ծանոթագրություններ

Կատեգորիա:Հովհաննես Թումանյանի բալլադներ
Բիչի Հեդ

**Բիչի Հեդ** (), հրվանդան Մեծ Բրիտանիայի հարավային ափին։

## Նկարագիր

Բիչի Հեդը իրենից ներկայացնում է կավճային լեռ Արևելյան Սասիքսում մոտիկ Իստաբորնային, որը չնայած իր մեծ ձգվածությանը կախված է օդում։ Բարձրությունը հասնում է 162 մ,  այն ամենաբարձր կավճային լեռն է Մեծ Բրիտանիայում։

Հաճախ Բիչի Հեդ այցելում են զբոսաշրջիկներ։ Լեռան գագաթից բացվում է տեսարան դեպի ծովափ՝  արևելքից Դագնես հրվանդանից մինչև արևմուտք Սելսի-Բիլ հրվանդան։

Տեղի վտանգավորությունից ելնելով 1830-ականներին  արևմտյան հրվանդանում կառուցվել է  Բել-Տու փարոսը, իսկ 1902 թվականից աշխատում է նաև այլ փարոս՝  43 մ բարձրությամբ, որը գտնվում է բաց ծովում՝ լեռից ցած։ 1983 թվականից այն աշխատում էր ավտոմատ ռեժիմով։

Հրվանդանը նաև հայտնի է 1690 թվականի ծովային ճակատամարտով, որ տեղի է ունեցել հրվանդանից ոչ այդքան հեռու։ Հրվանդանը հայտնի է նաև մեկ այլ մարտով, որ տեղի է ունեցել 1653 թվականին՝  Առաջին Անգլո-հոլանդական պատերազմի ժամանակ։

## Տես նաև
*Դուվրի սպիտակ (ժայռեր)
*Յոթ քույրերի (ժայռեր)

## Հետաքրքիր փաստեր
Բիչի Հեդն ինքնասպանության ամենահայտնի վայրերից մեկն է։ Տարեկան այստեղ իրենց կյանքին վերջ է տալիս մոտ 20 մարդ։

## Ծանոթագրություններ



Կատեգորիա:Հրվանդաններ